Die ryk weduwee – Roekeloos
Gepubliseer deurRoekeloos	 06/03/2009 02/10/2019 1 Kommentaar op Die ryk weduwee
Uys Krige se bekende, gewilde en klassieke komedie is die Woordfees se baie spesiale Lag-Lag Tien Jaar feesdrama! Met ’n kostelike inkleding van toenterjare.
NTO het die stuk vir die eerste keer opgevoer in 1953, met Wena Naudé in die titelrol. In 1968 was
Wilna Snyman in die hoofrol vir TRUK, en toe Krige in 1974 die Hertzogprys ontvang het, is dit aangebied deur KRUIK.
Kennelik ’n heerlike stuk vir spesiale geleenthede! ’n Ryk weduwee se hart en huis word op haar Bolandse plaas beleër deur vier nogal bra uiteenlopende huwelikskandidate. Wie sou kon raai wat toe gebeur?
Met Elsabé Daneel, Chris van Niekerk, Waldemar Schultz, Susanne Beyers, Johann Nel, Martelize Kolver, Deon Lotz, Roelien Daneel en Raymond Randall.
Regie: Juanita Swanepoel.
Gepubliseer deurRoekeloos 06/03/2009 02/10/2019 Gepubliseer inTeaterSleutelwoorde: Chris van Niekerk, Deon Lotz, Elsabé Daneel, Hertzogprys, Johann Nel, Juanita Swanepoel, Martelize Kolver, Susanne Beyers, Uys Krige, Waldemar Schultz, Wena Naudé, Wilna Snyman, Woordfees
Wonderlike lewe of nie 13
Terug pieng: Seks in die Suburbs Roekeloos